[{"text_idx": "#000002", "text": "Tunnustatud kinnisvaraarendusettevo\u0303tte Metro Capital tegevjuhi Ain Kivisaare so\u0303nul hinnatakse mainekal vo\u0303istlusel elamuehituse ehk kodude kategoorias projekte, mis on innovaatilise la\u0308henemisega, energiato\u0303husad, keskkonnasa\u0308a\u0308stlikud ja sobituvad ha\u0308sti u\u0308mbruskonnaga. \u201cSee ei ole pelgalt iludusvo\u0303istlus, kus ko\u0303ige na\u0308gusam hoone vo\u0303idab. Eksperdid hindavad tervikut, alustades detailsetest ehituslikest nu\u0308anssidest kuni logistilise paiknemise ja tehnoloogiliste lahendusteni. Finaali jo\u0303udmine juba kolmandat aastat ja\u0308rjest on meile suur tunnustus, seekord Kiikri Residentsidega. Mul on hea meel, et Metro Capital on suutnud aastate jooksul vo\u0303istlusel Eesti lippu ko\u0303rgel hoida. See on kvaliteedima\u0308rk kogu sektorile.\u201d"}, {"text_idx": "#000003", "text": "Kiikri Residentside peaarhitekt ning Eesti Arhitektide Liidu liige ja Arhitekt11 OU\u0308 partner Illimar Truverk so\u0303nas, et nomineeritud projektis ei ole kokku hoitud heade lahenduste pealt ega tehtud ja\u0308releandmisi kvaliteedis. \u201eKasutasime materjalidena looduslikku kivi, palju klaasi ja va\u0308a\u0308rikat puitu. Head ja kvaliteetsed materjalid olid va\u0308ga olulised, et sulanduda Kadrioru auva\u0308a\u0308rsesse miljo\u0308o\u0308sse. Kiikri Residentsid esindavad ajatu ja soliidse disaini koolkonda. Eesma\u0308rk oli luua silmapaistev lahendus, mis on aktuaalne ja va\u0308rske omas ajas, kuid samas nauditav ka paari aastaku\u0308mne mo\u0308o\u0308dudes.\u201d Va\u0308a\u0308rikus ja elegantsus olidki peamised ma\u0308rkso\u0303nad, millest arhitektid hoone kavandamisel la\u0308htusid."}, {"text_idx": "#000004", "text": "Ekspert juhtis ta\u0308helepanu ka sellele, et hoone fassaad peab olema nagu hea vormiga u\u0308likond, mis istub valatult la\u0308bimo\u0303eldud sisemise vormi peal. \u201eTihtipeale va\u0308lisilmes ma\u0308ngulisust va\u0308ga ei ole, aga selles projektis me allahindlust ei teinud. See hoone sai olema elegantne ja pisikeste vimkadega, aga mitte veidrate detailidega. Hoonel peab olema va\u0308ike seksikus juures,\u201d selgitas Truverk. \u201cMulle on isiklikult suurim tunnustus ka see, et ka minu arhitektidest so\u0303brad on sinna kolinud.\u201d"}, {"text_idx": "#000005", "text": "Truverk to\u0303des, et la\u0308bimo\u0303eldud lahenduste loomisel on oluline roll koosto\u0308o\u0308l, seda nii sisearhitektidega kui ka tellijaga. \u201cKinnisvaraarendajad pole alati ko\u0303ige paindlikumad partnerid \u2013 nad on no\u0303udlikud ja kindla na\u0308gemusega. Aga siin projektis pa\u0308lvisime tellija ta\u0308ieliku usalduse. Selline koosto\u0308o\u0308 on tegelikult u\u0308sna harukordne.\u201d"}, {"text_idx": "#000006", "text": "Ain Kivisaar selgitas lisaks, et Metro Capital soovib olla turul teistest sammu vo\u0303rra ees. \u201cMeie uusarendustes on kasutusel targa kodu lahendused, mis inimeste igapa\u0308evaelu lihtsustavad. Samuti oleme juba aastaid teadlikult eelistanud energiato\u0303husaid lahendusi. Na\u0308iteks oleme la\u0308htunud Kiikri Residentsides ko\u0303rgeimast ehk A-energiaklassi normist, mis 2020. aastast muutub kohustuslikuks ko\u0303igi uute projektide arendamisel. Kasutame ehitistes parimaid soojustagastusega ventilatsioonisu\u0308steeme ja paigaldame katustele pa\u0308ikesepaneele. See muudab meie ehitised o\u0308konoomsemaks ja keskkonnaso\u0303bralikumaks,\u201c u\u0308tles Kivisaar."}, {"text_idx": "#000007", "text": "Kiikri Residentsid pa\u0308a\u0308sesid finaali juba teist ja\u0308rjestikust korda. Finaliste ehk kategooria parimat viit arendust hinnatakse ja\u0308rgmiste kriteeriumite ja\u0308rgi: 1) innovatsioon ja disain, mis na\u0308itab uusi ideid ja la\u0308henemisviise; 2) asukoht ja ligipa\u0308a\u0308setavus, mis na\u0308itab la\u0308bimo\u0303eldud piirkonnavalikut, infrastruktuuri ja transpordiu\u0308hendust; 3) ehitusprotsessi kvaliteet ja ta\u0308psus."}, {"text_idx": "#000008", "text": "Kadrioru pargi la\u0308histel mere a\u0308a\u0308res asuv Kiikri Residentside arendus koosneb kolmest eluhoonest. A-maja sai valmis 2017. aastal, B-maja 2018. aasta su\u0308gisel ja C-maja ehitus valmib 2019. aasta suveks. Eelmisel aastal valiti Metro Capital finaali kahe arendusega. Lisaks Kiikri Residentsile tunnustati ka Pirita teel asuvat Meerhof 2.0 elamuprojekti."}, {"text_idx": "#000009", "text": "Metro Capital on tunnustatud kvaliteetset kinnisvara arendav ettevo\u0303te, mille portfooliosse kuuluvad Eestis veel na\u0308iteks Tivoli kodud, Meerhofi Residents ning uusim arendusprojekt Uues Maailmas \u2013 Toom-Kuninga 15. Metro Capitali eesma\u0308rk on luua kodusid, mille va\u0308a\u0308rtus pu\u0308sib u\u0308le aastate. Ettevo\u0303te eelistab projektides kasutada kvaliteetseid ja loodusso\u0303bralikke materjale ning kasutab taastuvenergia lahendusi ja moodsaid tehnoloogiaid."}, {"text_idx": "#000011", "text": "Soovid olla kursis kinnisvaraturul toimuvaga:"}, {"text_idx": "#000014", "text": "Vaata silmapaistvamaid mu\u0308u\u0308gis olevaid suvilaid Eesti saartelOled otsustanud oma korteri u\u0308u\u0308rile anda. Mida sa selleks tegema pead?Puudusi varjates vo\u0303tab kinnisvaramu\u0308u\u0308ja riskiVaata, kes olid aprillikuus parimad maakleridTOP 10 kinnisvarakuulutused, aprill 2018Vaata, kes olid maikuus parimad maakleridKuidas oma korter vo\u0303i maja enne ostuhuviliste saabumist korda seadaKorteri vo\u0303i maja u\u0308u\u0308rimine Kontrollnimekiri u\u0308u\u0308rnikule7 asja, mida enne kinnisvarakuulutuse u\u0308lespanekut tehaKevadine suurpuhastus lihtsalt ja kergelt"}]